text: O pidemak no ’Amis a tamdaw to pakokot ato pisawkit ira ko tosa kasasirom a demak.O pakayniay to no kalotamdaw a raraw (私罪) a pakokot caay o ka’eca ngasaw ko citatodongay a mipasadak to sapikokot.ono raramod a fangafang ato dafong a rawraw,ma’odangay ato mitakaway a fangafang,o makari’angay a tamdaw ko sa’ayaway a pasowal to sakakaay a faki no laloma'an,ta pahidang han to no faki ko malininaay mikayki,mitiri’ to demak no mikokotay,malaheci kona kayki ocoren ko cecay a tamdaw nona laloma’an a tayra i palafoay a ngasaw masasowal.Tangsol han to no palafoay a tatapangan faki misaopo ko salawinawina a mikayki,mipolita to so’elinay a demak ta masasowal to sapacaof, mitahidang to cowa ka pisakakinih a tamdaw a masasowal.Ano mihayi kona tosa a ngasaw, itiya to a patefoc ano ca do’edoen ko nikasasowalan no salawinawina a kayki,cowa ka longocen ko kakita’an no niyaro’.